Diari Oficial de la Generalitat Valenciana


Sumari del DOGV 5943, del 29-01-2009 (2009/807)

Informació pública de l'aprovació definitiva del Programa d'Actuació Integrada per gestió directa municipal del Sector 13 del Pla General.
------------------------------------------------------------------------------------------------------------------------------------------

### Dades del document

Número de DOGV
:   5943

Data del DOGV
:   29-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/807


Data del document
:   14-01-2009

Organisme emissor
:   Ajuntament de l'Alcúdia

Tipus de document
:   Informació Pública

Descriptors 

:   * Alcúdia, l'
    * pla d'urbanisme
    * administració local

Informació pública de l'aprovació definitiva del Programa d'Actuació Integrada per gestió directa municipal del Sector 13 del Pla General. [2009/807]  
En compliment d'allò previst en la legislació urbanística, per la present es fa públic que per acord pres per la Junta de Govern Local, en sessió celebrada en data 13.01.2009, s'ha acordat el següent:  
«Vist que el Ple de l'Ajuntament, en sessió celebrada en data 07.02.2006, acordà aprovar definitivament el Programa d'Actuació Integrada per gestió directa municipal del Sector 13 del Pla General, que comprèn projecte d'urbanització complet (amb estudi de seguretat i higiene) i projecte de reparcel·lació forçosa, que incloïa el compte de liquidació provisional de les càrregues d'urbanització a abonar pels propietaris de les finques resultants.  
Ja que la Junta de Govern Local ha aprovat les respectives liquidacions provisionals, atenent els criteris establerts en el programa.   
Ja que, acabades totalment les obres d'urbanització i preparada la memòria de les despeses practicades durant l'execució de la programació, cal procedir a l'aprovació de la liquidació definitiva de les càrregues d'urbanització del sector als propietaris de solars.  
Ja que, sotmesa a informació pública la proposta de liquidació definitiva, per acord pres per la Junta de Govern, en sessió celebrada en data 17.11.2008, s'ha presentat una única al·legació,   
Atès allò establert en la Llei Urbanística Valenciana (LUV), el Reglament d'Ordenació i Gestió Territorial Urbanística (aprovat per Decret 67/2006, de 12 de maig, de la Comunitat Valenciana), i les normes urbanístiques del Pla General de l'Alcúdia.   
Atesa la memòria formulada per l'oficina tècnica municipal, i l'informe emés sobre l'al·legació formulada, la Junta acorda:  
Primer. Aprovar definitivament la liquidació definitiva de les càrregues d'urbanització del Programa d'Actuació Integrada per gestió directa municipal del Sector 13 del Pla General, donant resposta a l'al·legació formulada en els termes indicats en l'informe emés per l'oficina tècnica municipal.  
Segon. Publicar l'anunci de l'acord en el Butlletí Oficial de la Província de València, en el Diari Oficial de la Comunitat Valenciana i al tauler d'anuncis de l'Ajuntament, i notificar-lo als propietaris inclosos en l'actuació.  
Tercer. Requerir els propietaris de finques incloses en la liquidació perquè, fins al proper dia 2 de març de 2009, procedisquen a efectuar l'ingrés (per finestra o per transferència bancària) del saldo pendent de pagament establert en el número de compte que té obert l'Ajuntament de l'Alcúdia a l'entitat Caixa Rural de l'Alcúdia (0004-754-54-3867048956), fent constar que no s'admetran ingressos amb posterioritat a eixa data i que, si no es fa l'abonament en el termini establert, l'Ajuntament iniciarà el procediment de recaptació executiva sobre el deutor, amb els recàrrecs i interessos legalment establerts.   
Quart. Facultar l'alcalde tan àmpliament com en dret pertoque per a l'execució dels anteriors acords.»  
Contra el present acord, que pot posar fi a la via administrativa, els interessats podran formular recurs de reposició, en el termini d'un mes, a comptar des de la recepció d'aquesta notificació, davant del mateix organisme que l'ha dictada, segons allò previst en l'article 116 i següents de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú. La falta de resolució del recurs de reposició, transcorregut el termini d'un mes, comptador des de la data de la seua presentació, tindrà efecte desestimatori.  
La interposició del recurs de reposició no paralitzarà l'acció administrativa per al cobrament.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establert per a resoldre'l, i en el termini de dos mesos, comptats a partir del dia següent a la recepció de la notificació de l'esmentat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat Contenciós Administratiu de la ciutat de València, segons allò que disposa l'article 46.1 i 3 de la Llei 29/1998, reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
L'Alcúdia, 14 de gener de 2009.- L'alcalde: Robert Martínez Correcher.